Mér gengur illa að kaupa forræktaða tómata og láta þá skipta um loftslag , þó það virðist viturlegur vinnusparnaður . Ég sái því til þeirra og ræktaði þá lengi við sólarglugga nærri svalahurðinni til að fæla burt flugur . Sólþroskaðir tómatar beint af plöntunni eru hreint sælgæti . Þó er ég gjörn á að steikja þá á pönnu eða hafa ristaða með brauði vegna þess að ég er í hópi þeirra sem þola takmarkað ferska tómata . BruschettaTómata og ristað brauð kalla Ítalir bruschettu . Þeir vilja ljóst , svolítið gróft brauð með góðri skorpu , rista það létt báðum megin undir grilli og nudda síðan með hvítlauksrifjum . Tómatarnir eru skornir í sneiðar og þær settar á brauðið og ólífuolía yfir . Svo er kryddað með ögn af salti og pipar og brauðinu brugðið aftur undir grillið . Áður en borið er fram er stráð yfir smátt söxuðu kryddi eins og steinselju , óreganó , graslauk eða garðablóðbergi og heilli eða saxaðri basilíku . Sumir notað aðeins basilíkuna . Tómatsósa Frökkum finnst hrein forsmán að hafa ekki alltaf við höndina heimalagaða tómatsósu . Ágæt uppskrift er svona : 1 kg vel þroskaðir tómatar , helst sólþroskaðir 2 laukar skornir smátt 3 marðir fleygar af hvítlauk handfylli af saxaðri steinselju ólífuolía , salt , pipar , lárviðarlauf , garðablóðberg og ögn af sykri Skrælið tómatana með því að dýfa þeim í sjóðandi vatn svo hýðið springi og merjið þá síðan . Takið stóra pönnu , svo vatnið gufi fljótar upp , og hitið á henni 2 msk af olíu og bætið í hana hvítlauknum og steinseljunni . Hrærið þetta í eina mínútu , setjið síðan örlítið af vatni , laukinn og tómatana á pönnuna . Eldið þetta með afgangnum af kryddinu í 1 klst. og bætið þá í ögn af sykri til að vinna á móti súrnum í tómötunum . Þetta er mjög góð sósa með fiski . Það má setja rjómaost og / eða fleiri kryddjurtir út í sósuna og smakkast vel . Ratatouille Fyrr eða síðar munu þeir sem rækta tómata , kúrbít , grænar paprikur eða eggaldin , og þó ekki sé nema eitt af þessu , komast upp á lag með að útbúa þennan ágæta Miðjarðarhafsrétt . Hann er einfaldur þegar maður hefur einu sinni gert hann . Sagt er að galdurinn liggi í því að undirbúa hverja tegund grænmetis fyrir sig áður en þeim er blandað saman . Það þarf ekki að hugsa mikið um að skræla , nema laukinn og tómatana , því það þykir gefa betra bragð að hafa hýðið með . Ratatouille má borða heitt eða kalt . Þetta er stór uppskrift og hana má vel helminga . Hún kemur frá hjarta Provence-héraðs . Einn af þeirra uppáhaldsréttum er sá , að hafa með þessu vel útvatnaðar , þykkar sneiðar af saltfiski sem steiktur er á pönnu eða í ofni . 6 litlir kúrbítar , skornir í bita með hýðinu á 2 stórir laukar , flysjaðir og skornir í sneiðar 3 grænar , rauðar eða gular paprikur , sem fræhúsin hafa verið tekin úr , brytjaðar 6 tómatar , afhýddir í heitu vatni 3 hvítlauksrif marin 3 negulnaglar 2 – 3 eggaldin , flysjuð ef vill og skorin í nokkuð stóra bita . Hýði eggaldins er svolítið grófara en hýði kúrbíts en ég flysja ekki . Steikið kúrbítinn fyrst og síðan eggaldinið á pönnu . Setjið til hliðar á pappír og leyfið fitunni að síga af . Setjið grænu paprikuna á meðan í sjóðandi vatn og látið standa . Látið laukinn svitna á pönnunni . Nú má blanda saman tómöt-um , kúrbít , eggaldini , lauk og paprikum í þykkan , stóran pott og láta hvít-laukinn í síðast . Bætið í stórri visk af bouquet garne ( lárviðarlaufi , steinselju og garðablóðbergi ) og látið suðuna koma hægt upp . Sjóðið síðan varlega uns stærstu bitarnir eru meyrir en halda þó vel lögun sinni . Bætið í salti og pipar . Það skiptir ekki öllu máli þó hlutföllin séu ekki nákvæm . Miðjarðarhafsbúar vilja gjarnan taka fræhúsið og safann úr tómötunum og nýta aðeins kjötið . Það gerir réttinn þurrari . Úr bókinni Ætigarðurinn - handbók grasnytjungsins eftir Hildi Hákonardóttur . Ljósmynd : Daníel les tómata af tómatjurtum í stofuglugganum . Ljósm. Guðrún Tryggvadóttir .